Brzezinski: Shtetet Bashkuara duhet të kalojnë shpejt pushtetin tek irakianët - 2003-12-17
Ish-Këshilltari për Sigurinë Kombëtare në SHBA, thekson nevojën për bashkëpunim mes Amerikës dhe aleatëve të tyre
Ish-Këshilltari për Sigurinë Kombëtare, Zbigniew Brzezinski, thotë se tani që Saddam Husseini u kap, Shtetet e Bashkuara duhet të veprojnë me shpejtësi për kalimin e pushtetit tek vendasit në Irak. Zoti Brzezinski që ka shërbyer në administratën e ish-presidentit Carter, tha në një intervistë për shërbimin kinez të Zërit të Amerikës se tani ka ardhur koha që Shtetet e Bashkuara të ndajnë përgjegjësinë për rindërtimin e Irakut me aleatët e tyre. Doktor Brzezinski, që tani është këshilltar pranë Qendrës për Studime Strategjike dhe Ndërkombëtare tha se pas kapjes së ish-udhëheqësit irakian, Saddam Hussein, është shumë e mundshme që qëndresa në Irak të bjerë. Por ai paralajmëroi se tani duhet bërë sa më shpejt transferimi i pushtetit. tha ai. Doktor Brzezinski theksoi nevojën për bashkëpunim mes Shteteve të Bashkuara dhe aleatëve të tyre, disa prej të cilëve e kundërshtuan luftën në Irak. Ai tha se tani nuk duhet menduar më nëse ishte e drejtë apo jo që të ndërhyhej në Irak. tha zoti Brzezinski. Ish-zyrtari i lartë mendon se lufta në Irak e hoqi çdo dyshim për epërsinë e ushtrisë amerikane, por shton se sfida tanë është që Shtetet e Bashkuara të jenë në rolin e udhëheqësit politik në botë. Zoti Brzezinski e dha intervistën për shërbimin kinez të Zërit të Amerikës, me rastin e 25 vjetorit të lidhjes së marrëdhënieve diplomatike mes Shteteve të Bashkuara dhe Kinës. Këto marrëdhënie u lidhën nga administrata e Presidentit Carter. Duke folur për ndryshimin e natyrës së këtyre marrëdhënieve, gjatë 25 vjetëve, zoti Brzezinski tha se nëse në fillim ato kishin si qëllim mbrojtjen, tani kanë interesat e përbashkëta. tha ai. Doktor Brzezinski tha se një nga çështjet ku Shtetet e Bashkuara dhe Kina po punojnë së bashku është të parandalohet rreziku që mund të shkaktojë Koreja e Veriut me armët e saj të shkatërrimit në masë. Ai vlerësoi partneritetin mes Shteteve të Bashkuara dhe Kinës dhe tha se shpreson që ky partneritet të sjellë edhe ndryshimet demokratike në Kinë. Përsa i takon çështjes së Taivanit, zoti Brzezinski nuk pranoi të bëjë parashikime për të ardhmen, por shtoi se Shtetet e Bashkuara nuk do ta përkrahnin ndryshimin e njëanshëm të statu-kuosë mes Kinës dhe Taivanit.//kk//